Agtjarige hawelose vlugteling nou NY se skaakkampioenTanitoluwa Adewumi (Foto: GoFundMe) ŉ Agtjarige hawelose vlugteling van Nigerië is in New York aangewys as die skaakkampioen tydens die staat se jaarlikse skaaktoernooi. Tanitoluwa Adewumi, wat saam met sy gesin in ŉ hawelose skuiling in Manhattan woon, het eers verlede jaar geleer hoe om skaak te speel. Hy het verskeie kinders, wat privaat lesse kry, uitgestof. Tani sal in Mei deelneem aan ŉ kompetisie waar die nasionale skaakkampioen gekroon sal word. Ná sy oorwinning het hy gesê hy het net twee drome: om die wêreld se jongste grootmeester te word en dat sy familie toegelaat sal word om in die VSA te bly. Die gesin, Tani en ŉ ouer broer en hul ouers, het as Christene uit Nigerië gevlug uit vrees dat die Boko Haram-terreurgroep hulle sou teister. Hy het in die staatskool geleer skaak speel en by ŉ klub aangesluit. Lees meer: New York Times, NAIJ.com